মুনশী ওয়াদুদ(জন্ম:৮ নভেম্বর,১৯৫৪) হচ্ছেন একজন বাংলাদেশি প্রতিথযশা গীতিকার। তিনি প্রায় বায়ান্ন বছরেরও বেশি সময় ধরে বাংলা চলচ্চিত্রসহ আধুনিক বাংলা গান,দেশের গান লিখে চলেছেন। তাঁর গান বাংলাদেশি শিল্পী ছাড়াও ভারতের খ্যাতনামা শিল্পীরা গেয়েছেন। ভারতীয় শিল্পীদের মধ্যে যারা মুনশী ওয়াদুদের গানে কন্ঠ দিয়েছেন তাদের মধ্যে অনুরাধা পাঢ়োয়াল, কবিতা কৃষ্ণমূর্তি, সাধনা সারগাম,হৈমন্তী শুক্লা,প্রিয়া ভট্টাচার্য,অভিজিৎ,বাবুল সুপ্রিয় ও শান বিশেষভাবে উল্লেখযোগ্য। তিনি ২০০৭ সালের সাজঘর চলচ্চিত্রে গীত রচনার জন্য শ্রেষ্ঠ গীতিকার ক্যাটাগরিতে বাংলাদেশ জাতীয় চলচ্চিত্র পুরস্কার লাভ করেন। এছাড়াও তিনি সম্মানসূচক বাচসাস পুরস্কার, বিসিআরএ অ্যাওয়ার্ড এবং বাংলাদেশ টেলিভিশন পুরস্কারসহ অন্যান্য আরো অনেক পুরস্কারে ভূষিত হয়েছেন।  প্রাথমিক জীবন মুনশী ওয়াদুদ ১৯৫৪ সালের ৮ই নভেম্বর  ঢাকা জেলার তেজগাঁও থানার নাখালপাড়া এলাকার এক সম্ভ্রান্ত মুসলিম পরিবারে জন্মগ্রহণ করেন। পিতা মোঃ শামসুল হক এবং মাতা রাবিয়া খাতুন। ওয়াদুদের পিতা মোঃ শামসুল হক ছিলেন একজন ব্যবসায়ী এবং তাঁর মা রাবিয়া খাতুন ছিলেন একজন গৃহিণী। তাঁর ভাষ্যমতে, ছোটবেলা হতে ওয়াদুদ ছিলেন অত্যন্ত বাউন্ডুলে। ওয়াদুদ তেজগাঁও-এর নাখালপাড়া হোসেন আলী উচ্চ বিদ্যালয়ের প্রতিষ্ঠাতা পরিবারের সন্তান। তিনি হলেন ভাই-বোনের মধ্যে দ্বিতীয়। ওয়াদুদ ছাড়াও তাঁর আরো তিন ভাই ও তিন বোন রয়েছে।   পারিবারিক জীবন  মুনশী ওয়াদুদ ব্যক্তিগত জীবনে নিগার সুলতানা নার্গিস এর সাথে বিবাহ বন্ধনে আবদ্ধ হন।  এই দম্পতির:১)জেবা ফারাহ মোহনা২)দীবা ফারাহ রিদিতা ও৩)সাবা ফারাহ আঁচল নামে তিনজন কন্যা সন্তান রয়েছে।   কর্মজীবন  ১৯৭২ সালের প্রারম্ভেই স্বাধীন বাংলাদেশে বীর মুক্তিযোদ্ধা মুনশী ওয়াদুদ বাংলাদেশ বেতারের প্রথম গীতিকার হিসেবে চুক্তিপত্র সই করে বেতারের জন্য গান রচনা শুরু করেন। একই সঙ্গে গীতিকার হিসেবে তালিকাভুক্ত হন বাংলাদেশ টেলিভিশনে। এরপর আত্মপ্রকাশ করেন চলচ্চিত্রে। ইতিপূর্বে রেডিও কর্তৃপক্ষ মুনশী ওয়াদুদের লেখা একুশটি গানের স্বত্ব ক্রয় করে নেন। সেই সূত্রে বাংলাদেশ বেতার ও বাংলাদেশ টেলিভিশনের সর্বোচ্চ গ্ৰেড "বিশেষ" শ্রেণির তালিকাভুক্ত গীতিকার মুনশী ওয়াদুদ বায়ান্ন বছর ধরে গান রচনার সাথে সম্পৃক্ত রয়েছেন।  মুনশী ওয়াদুদ তাঁর অসামান্য দক্ষতা দিয়ে বাংলা গানের বাণীকে সমৃদ্ধ করে চলেছেন লেখালেখির শুরু থেকেই। নিবিড় মগ্নতা, সুদীর্ঘ অনুশীলন, একাগ্ৰতা ও একনিষ্ঠতার মধ্য দিয়ে তাঁর লেখা গানের কবিতা পেয়েছে নতুন মাত্রা। একজন শুদ্ধ গীতিকার হিসেবে শুদ্ধ গান রচনায় তাঁর এই অনন্য অবদানের ফলে মহান স্বাধীনতা দিবস, বিজয় দিবস, একুশে ফেব্রুয়ারি, ঈদুল ফিতর, ঈদুল আজহা, পহেলা বৈশাখ উপলক্ষে বিশেষ দিনগুলোতে বাংলাদেশ বেতার থেকে প্রচারিত "গীতিনকশা" রচনা ও গ্ৰন্থনার জন্য অপরিহার্য হয়ে ওঠেন তিনি কর্তৃপক্ষের কাছে। গীতিকার হিসেবে তাঁর অসামান্য প্রতিভার স্বীকৃতিস্বরূপ বাংলাদেশ বেতার ও বাংলাদেশ টেলিভিশনের "গীতিকার সিলেকশন বোর্ড"-এর সম্মানিত বিচারক হিসেবে দায়িত্ব পালনের পাশাপাশি ডেইলি স্টার ও স্ট্যান্ডার্ড চার্টার্ড ব্যাংক আয়োজিত "সেলিব্রেটিং লাইফ কনটেস্ট" শীর্ষক প্রতিযোগিতায় 'লিরিক জাজ' হিসেবে একটানা দায়িত্ব পালন করেছেন ২০০৮ সাল থেকে ২০১৯ সাল পর্যন্ত। এছাড়াও ডেইলি স্টার ওটি.টি অ্যান্ড ডিজিটাল কনটেন্ট অ্যাওয়ার্ডস ২০২১ এবং ঐক্য চ্যানেল আই মিউজিক অ্যাওয়ার্ড ২০২২-এর সম্মানিত বিচারক হিসেবেও দায়িত্ব পালন করেন। তাঁর এই দায়িত্ব পালনের মধ্য দিয়ে তিনি বাংলা গানের বাণী তথা বাংলা গানের মূলধারাকে সমৃদ্ধ করে তোলার ক্ষেত্রে বলিষ্ঠ অবদান রেখে চলেছেন।  মুনশী ওয়াদুদ গত প্রায় সাত বছর ধরে বাংলাদেশ টেলিভিশনে আধুনিক বাংলা গানের বিবর্তন নিয়ে সংগীতবিষয়ক পাক্ষিক অনুষ্ঠান 'স্মৃতিময় গানগুলো'র গবেষণা ও গ্ৰন্থনার দায়িত্ব পালন করে আসছেন। এ অনুষ্ঠানের মধ্য দিয়ে ষাটের দশক থেকে শুরু করে আশির দশক পর্যন্ত আমাদের অসামান্য প্রতিভার অধিকারী গীতিকার, সুরকার ও শিল্পীদের প্রায় হারিয়ে যাওয়া অশ্রুত গানগুলো দর্শক-শ্রোতাদের সামনে নতুন করে তুলে ধরছেন। গানের জগতের বাঁক পরিবর্তন, হয়তো অনেক গানের জন্মকথা ইত্যাদি নানা বর্ণিল বিষয় তুলে ধরে ইতিমধ্যেই দর্শক-শ্রোতাদের মনোযোগ ও স্বীকৃতি আদায় করে নিয়েছেন তিনি।  বাংলাদেশ বেতার ফিলহারমোনিক অর্কেস্ট্রা নিবেদিত 'ষড়ঋতুর বাংলাদেশ' শীর্ষক অনুষ্ঠানের গবেষণা, রচনা ও গ্ৰন্থনার দায়িত্ব পালন করেন তিনি। অনুষ্ঠানটি বেতারের জাতীয় কার্যক্রমে সকল কেন্দ্র থেকে একযোগে প্রচারিত হয়। পরবর্তী সময়ে বাংলাদেশ শিল্পকলা একাডেমি দুবার এ অনুষ্ঠানের আয়োজন করে বাংলাদেশ বেতারের সহযোগিতায়।  মূলত মুনশী ওয়াদুদ আধুনিক বাংলা গান, দেশের গান ও চলচ্চিত্রের গানের একজন অবিস্মরণীয় স্রষ্টা। নানা স্বাদের সংগীত রচনায় পারদর্শী মুনশী ওয়াদুদের লেখা গান স্বকীয়তায় ও মৌলিকত্বে শ্রোতাদের জীবন ও মানসলোকের অঙ্গ হয়ে উঠেছে। হয়ে উঠেছে অপরূপ শিল্পমাধ্যম।  নির্বাচিত চলচ্চিত্রসমূহ   বছর চলচ্চিত্র গীতিকার সুরকার/ কণ্ঠশিল্পী টীকা ২০০৭  সাজঘর   মুনশী ওয়াদুদ  ইমন সাহা(সুর)এন্ড্রু কিশোর(শিল্পী)  বিজয়ী: বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার লেখক হিসেবে   সবাই তো সুখী হতে চায়  গীতিকার হিসেবে   টাকার পাহাড় (১৯৯৩) বাবার আদেশ-১৯৯৫ হাঙ্গর নদী গ্রেনেড- ১৯৯৭ স্বপ্নের বাসর-২০০১ সমাজের শত্রু-২০০৪  কোটি টাকার কাবিন- ২০০৬  ঘানি- ২০০৬ পিতার আসন-২০০৬ রণাঙ্গন-২০০৬   সাজঘর- ২০০৭ মায়ের হাতে বেহেস্তের চাবি-২০০৯ কাজের মানুষ-২০০৯ সবার উপরে তুমি-২০০৯ আমার স্বপ্ন আমার সংসার-২০১০ এক জবান-২০১০ মাটির ঠিকানা-২০১১  রাজা সূর্য খাঁ- ২০১২ স্বামী ভাগ্য-২০১২  একই বৃত্তে- ২০১৩ জীবন নদীর তীরে-২০১৩ জজ ব্যারিস্টার পুলিশ কমিশনার-২০১৩  ৭১ এর মা জননী - ২০১৪ সেরা নায়ক-২০১৪ ভালোবাসা সীমাহীন-২০১৫ দুই পৃথিবী-২০১৫  কত স্বপ্ন কত আশা-২০১৬ পরিণীতা  চাচ্চু  এ বাঁধন যাবে না ছিঁড়ে  বীর-২০২০  ইভটিজিং   সৌভাগ্য-২০২১  মায়ের মতো ভাবী  প্রেম দিওয়ানা  সুলতান বন্ধু বেঈমান শত্রু ঘায়েল দেশ দেশান্তর জীবন নিয়ে যুদ্ধ মিস ডায়না আজ গায়ে হলুদ মিয়া বিবি রাজী বিয়ের লগ্ন দাদীমা  ডিস্কো ড্যান্সার শেষ সংগ্রাম হত্যা পলাতক আসামী বান্ধব নির্মাণাধীন ইত্যাদি।   জনপ্রিয় গান মুনশী ওয়াদুদের লিখিত গানের সংখ্যা কয়েক হাজারের মতো। তিনি দুইশোরও বেশি বাংলাদেশি চলচ্চিত্রের জন্য সংগীত রচনা করেছেন। তার কিছু জনপ্রিয় গান হলো:   গান শিল্পী  সুরকার গানের ধরন/genre  এ্যালবাম/ছবির নামএই সেই কাজলা দিঘীর ঘাট এন্ড্র কিশোর    চলচ্চিত্র  কাজলা দিঘীর ঘাটআমার হাতের একতারাটার প্রিয় সুর যে তুমি এন্ড্র কিশোর   চলচ্চিত্র  কাজলা দিঘীর ঘাট সোহাগে আদরে বেঁধেছো আমারে এ বাঁধন যাবে না ছিঁড়ে  খালিদ হাসান মিলুসাবিনা ইয়াসমিন   চলচ্চিত্র  সাজঘরসাঁঝের বেলায় পাখি ফিরে নীড়ে তার  সাবিনা ইয়াসমিন   এ এইচ এম রফিক  চলচ্চিত্রদেশাত্মবোধক  তোমার চন্দনা মরে গেছে  মিতালী মুখার্জী শেখ সাদী খান  চলচ্চিত্র আধুনিক  চন্দ্রসূর্য সবি আছে আগের মতোই  সামিনা চৌধুরী শেখ সাদী খান  চলচ্চিত্র  প্রেম দিওনাআমার নাই কোনো নাম নাই  এন্ড্র কিশোর   চলচ্চিত্র  চাচ্চু আকাশে চাঁদ উঠেছে বাগানে ফুল ফুটেছে  রুমানা মোর্শেদ কনকচাঁপা   চলচ্চিত্র মোল্লা বাড়ির বউ তোমাকে ভালোবেসে হয় যদি মরণ  সাবিনা ইয়াসমিন   চলচ্চিত্র  সবাই তো সুখী হতে চায় তোমার এই নীল নীল চোখ  এন্ড্র কিশোর আলাউদ্দিন আলী   চলচ্চিত্র  স্বপ্নের বাসর এতদিন কোথায় ছিলে ও আমার ভালোবাসা  এন্ড্র কিশোররুমানা মোর্শেদ কনকচাঁপা দেবেন্দ্র চট্টোপাধ্যায়  চলচ্চিত্র  সবাই তো সুখী হতে চায় মধুচন্দ্রিমার এই রাত যেন গল্প বলে যায়   আবিদা সুলতানা এ এইচ এম রফিক   চলচ্চিত্র   আমার রাজ্য তো নেই আছে শুধু রাজার মতো মন   এন্ড্র কিশোর    চলচ্চিত্র   ভালোবাসা সীমাহীন এ জীবন সীমাহীন নয় তো  মনির খানন্যান্সি    চলচ্চিত্র   ভাই আর বোন কতো আদরের এ বাঁধন মনির খান    চলচ্চিত্র ভাই বোনের ভালোবাসা  ফুলের মতো একটা জীবন হয় যদি নিলাম রুনা লায়লা    চলচ্চিত্র চেয়েছি ছোট্ট নদী পেয়েছি সাগর  কোনাল ইমরান মাহমুদুল    চলচ্চিত্র  কত স্বপ্ন কত আশাকলাপাতার নাচন দ্যাখো রঙিলা বাতাসে  এন্ড্র কিশোররুমানা মোর্শেদ কনকচাঁপা ইমন সাহা    চলচ্চিত্র  দুই পৃথিবীভালোবাসা ফিরে এলো ভালোবাসার ঘরে  এন্ড্র কিশোর সাবিনা ইয়াসমিন    চলচ্চিত্র  জজ ব্যারিস্টার পুলিশ কমিশনারবিদ্যুৎ চমকালো আমার মনের আকাশে  এন্ড্র কিশোর রুমানা মোর্শেদ কনকচাঁপা    চলচ্চিত্র  চাচ্চুএকটা জীবন একটাই মন   মনির খান রুমানা মোর্শেদ কনকচাঁপা    চলচ্চিত্র   স্বপ্নের বাসরএকি খেলা চলছে হরদম    রফিকুল আলম শেখ সাদী খান    চলচ্চিত্র     পুরস্কার ও মনোনয়ন   বছর  অর্জন  বিভাগ  চলচ্চিত্র  ফলাফল ২০০৭  জাতীয় চলচ্চিত্র পুরস্কার  শ্রেষ্ঠ গীতিকার  সাজঘর ২০০৮   বাচসাস  পুরস্কার(১ম বার)  শ্রেষ্ঠ গীতিকার  মায়ের মতো ভাবী  ২০০৯  বিসিআরএ অ্যাওয়ার্ড  শ্রেষ্ঠ গীতিকার  মায়ের হাতে বেহেশতের চাবি ২০০৯   বাংলাদেশ টেলিভিশন পুরস্কার  শ্রেষ্ঠ গীতিকার  এ মাসের গান ২০১২  বাচসাস পুরস্কার(২য় বার)  শ্রেষ্ঠ গীতিকার  রাজা সূর্য খাঁ   তথ্যসূত্র  বহিঃসংযোগ  বিষয়শ্রেণী:বাংলাদেশী গীতিকার বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ঢাকা জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম